rejauldu/bengali-wikipedia huggingface dataset:
ওয়াপদা স্পোর্টস ক্লাব () একটি বহু-ক্রীড়াবিষয়ক সংগঠন, যার কার্যক্রম বাংলাদেশের ঢাকা শহরকেন্দ্রিক। ক্লাবটি বাংলাদেশ বিদ্যুৎ উন্নয়ন বোর্ডের (পিডিবি) মালিকানাধীন ও পরিচালিত। এক সময় এটি দেশের ঘরোয়া ফুটবলে সক্রিয়ভাবে অংশগ্রহণ করত এবং বাংলাদেশের ফুটবল অঙ্গনে একটি সুপরিচিত নাম ছিল।   ক্লাবের নাম   ১৯৬৬–১৯৭০: পূর্ব পাকিস্তান পানি ও বিদ্যুৎ উন্নয়ন কর্তৃপক্ষ (EPWAPDA)  ১৯৭১–বর্তমান: বাংলাদেশ পানি ও বিদ্যুৎ উন্নয়ন কর্তৃপক্ষ (BPWAPDA)   ইতিহাস  ওয়াপদা ১৯৭০ সালে পূর্ব পাকিস্তানের প্রথম বিভাগ ফুটবল লিগে "ইস্ট পাকিস্তান ওয়াপদা" নামে অংশগ্রহণ করে। ক্লাবটি তৎকালীন পাকিস্তান জাতীয় দলের অধিনায়ক আবিদ গাজীর কোচিংয়ে পরিচালিত হতো এবং এতে মূলত বিদ্যুৎ উন্নয়ন বোর্ডের (তৎকালীন পূর্ব পাকিস্তান পানি ও বিদ্যুৎ উন্নয়ন কর্তৃপক্ষ) কর্মরত খেলোয়াড়রাই খেলতেন। ক্লাবটির চট্টগ্রাম এবং খুলনাতেও শাখা ছিল, যেখানে প্রতি মৌসুমে নতুন প্রতিভা উঠে আসতো।  বাংলাদেশের স্বাধীনতা অর্জনের পর ক্লাবটির নাম পরিবর্তন করে “বাংলাদেশ ওয়াপদা” রাখা হয়। ১৯৭৩ সালের ঢাকা লিগের প্রথম পর্বে নওশেরুজ্জামান ও শরিফুজ্জামান ভাইদের নেতৃত্বে ক্লাবটি শীর্ষস্থানে থাকলেও পরবর্তীতে অভ্যন্তরীণ দ্বন্দ্বের কারণে শেষ পর্যন্ত মাঝামাঝি স্থানে অবস্থান করে। একই বছরে প্রথম বাংলাদেশ জাতীয় ফুটবল দল ঘোষণা করা হয়, যেখানে ক্লাবটির চারজন খেলোয়াড় নির্বাচিত হন—নওশেরুজ্জামান, শরিফুজ্জামান, দীলিপ বড়ুয়া ও সুনীল কৃষ্ণ দে চৌধুরী।  ১৯৮৪ সালে ক্লাবটি দ্বিতীয় বিভাগে অবনমিত হয় এবং এরপর আর কখনও শীর্ষ লিগে ফিরে আসতে পারেনি। ২০০০ দশকের শুরুতে ক্লাবটির ফুটবল বিভাগসহ অন্যান্য ক্রীড়া বিভাগগুলোর কার্যক্রম বন্ধ হয়ে যায়।   অর্জন    ঢাকা দ্বিতীয় বিভাগ লিগ  চ্যাম্পিয়ন (১): ১৯৬৯  ঢাকা তৃতীয় বিভাগ লিগ  চ্যাম্পিয়ন (১): ১৯৬৭  ঢাকা চতুর্থ বিভাগ লিগ  চ্যাম্পিয়ন (১): ১৯৬৬   উল্লেখযোগ্য খেলোয়াড়     আবিদ গাজী (১৯৭০)   নওশেরুজ্জামান (১৯৭৩)   শরিফুজ্জামান (১৯৭৩)   দীলিপ বড়ুয়া (১৯৭৩)   সুনীল কৃষ্ণ দে চৌধুরী (১৯৭৩)   তথ্যসূত্র    আরও পড়ুন              বিষয়শ্রেণী:ঢাকা জেলার ক্রীড়া বিষয়শ্রেণী:বাংলাদেশের ফুটবল ক্লাব
সেতী : ( ) হচ্ছে নেপালের ১৪টি অঞ্চলের একটি। এটি নেপালের দূর-পশ্চিম বিকাশ অঞ্চলে অবস্থিত।  সেতী পাঁচটি জেলা অঞ্চলে বিভক্ত। সেগুলো হলও: আছাম, বাঝাং, বাজুরা, ডোতি এবং কাইলালি জেলা।   District Type Headquarters অছাম পাহাড় Mangalsen বঝাঙ পর্বত Chainpur বাজুরা পর্বত Martadi ডোটী পাহাড় Silgadhi কৈলালী বাহির তরাই Dhangadhi  তরাইয়ের ধনগড়ি হচ্ছে সেতী অঞ্চলের প্রধান শহর। দিপায়ল-সিলগড়ি হচ্ছে এ অঞ্চলের সদরদপ্তর।   তথ্যসূত্র    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা  নেপালের জেলাগুলির তালিকা  বিষয়শ্রেণী:নেপালের অঞ্চল বিষয়শ্রেণী:সুদূরপশ্চিম প্রদেশ
280px|thumb|চন্দ্র এক্স-রশ্মি মানমন্দির কর্তৃক গৃহীত পিএসআর বি১৫০৯-৫৮-এর একটি এক্স-রে ছবি যেখানে লাল, নীল এবং সবুজ রঙে একটি হাতের আকৃতি ফুটে উঠেছে।  পিএসআর বি১৫০৯-৫৮ (PSR B1509-58) ১৯৮৭ সালে আইনস্টাইন এক্স-রশ্মি মানমন্দির কর্তৃক ১৯৮২ সালে আবিষ্কৃত একটি পালসার, যা পৃথিবী হতে প্রায় ১৭ হাজার আলোক-বর্ষ দূরে সির্সিনাস নক্ষত্রমণ্ডলে অবস্থিত। পৃথিবীতে এটির প্রায় ১৭০০ বছর পুরানো অবস্থা দৃশ্যমান। এটি এমন একটি নীহারিকাতে অবস্থিত যার বিস্তৃতি প্রায় ১৫০ আলোকবর্ষ।  নাসা তারাটিকে "একটি দ্রুত ঘূর্ণয়মান নিউট্রন নক্ষত্র বলে বর্ণনা করেছে যা তার চারপাশের মহাকাশে শক্তি নির্গত করে বিভিন্ন জটিল এবং উদ্বেগজনক মনোমুগ্ধকর কাঠামো তৈরি করে। যেমন: একটি বিশাল মহাজাগতিক হাতের মতো কাঠামো।" তাই এটি "ঈশ্বরের হাত" নামেও পরিচিত। এর ঘূর্ণন হার প্রতি সেকেন্ডে প্রায় ৭ বার।  চিত্রশালা   আরো দেখুন   ম্যাগনেটার  কৃষ্ণ গহ্বর  শ্বেত বামন  কোয়ার্ক তারা  স্ট্রেঞ্জ তারা  নিউট্রন তারা  তথ্যসূত্র  বহিঃসংযোগ সাইন্স ডেইলিতে চচন্দ্র এক্স-রশ্মি মানমন্দির ব্লগ  বিষয়শ্রেণী:মিলিসেকেন্ড পালসার বিষয়শ্রেণী:নিউট্রন তারা বিষয়শ্রেণী:ধরন অনুযায়ী নক্ষত্র
ইভা শার্লোটা ক্যারোলিনা ডাহলগ্রেন (২৩ এপ্রিল ১৮৫১ - ১৪ জানুয়ারী ১৯৩৪) ছিলেন একজন সুইডিশ লেখিকা, সাংবাদিক, সংবাদপত্রের সম্পাদক, নারীবাদী ও ভোটাধিকারী। ১৮৯১ থেকে ১৯০৭ সাল পর্যন্ত তিনি সুইডিশ নারী আন্দোলনের একটি শীর্ষস্থানীয় মুখপত্র ড্যাগনি সাময়িকীর সম্পাদক হিসেবে দায়িত্ব পালন করেন। তিনি দেশের প্রাচীনতম নারী অধিকার সংগঠন ফ্রেডরিকা ব্রেমার অ্যাসোসিয়েশনের সদস্যও ছিলেন। সাহিত্য ও ইতিহাসে তার অবদানের জন্য তিনি সুইডিশ রাজকীয় পদক লিটারিস এট আর্টিবাসে ভূষিত হন।  প্রাথমিক জীবন  লোটেন ডাহলগ্রেন ১৮৫১ সালের ২৩ এপ্রিল  স্টকহোম, সুইডেনে জন্মগ্রহণ করেন। তার বাবা ফ্রেডরিক অগাস্ট ডাহলগ্রেন একজন সরকারী কর্মচারী ছিলেন ও লেখক হিসাবে তার সফল কর্মজীবন ছিল। তার কাজের মধ্যে ছিল ভার্মলানিঙ্গার্ন, একটি কমেডি যা ১৮৪৬ সালে প্রথম সম্পাদিত হয়েছিল। ১৮৭০-এর দশকে তিনি সুইডিশ উপভাষায় তার কবিতার জন্য পরিচিত হন ও ১৯৭১ সালে সুইডিশ একাডেমিতে অন্তর্ভুক্ত হন। ডাহলগ্রেনের মা উলরিকা "উল্লা" ভন হেল্যান্ড ছিলেন লেখক, ইতিহাসবিদ ও কবি এরিক গুস্তাফ গেইজারের ভাইঝি। ডাহলগ্রেনের লেখার প্রতি বেশ আগ্রহ ছিল। তিনি স্টকহোমের একটি বেসরকারি বিদ্যালয়ে পড়াশোনা করেন এবং পরে বিদেশে ভাষা অধ্যয়ন করেন। লেখাপড়া শেষ করে কয়েক বছর শিক্ষকতা করেন।]   কর্মজীবন  ১৮৮০-এর দশকের শেষের দিকে ডাহলগ্রেনের লেখার কর্মজীবন শুরু হয়েছিল।  তিনি আফতনব্লাদেত পত্রিকার সম্পাদক হিসাবে কাজ করেছিলেন। ১৮৮৭ সালে, তিনি সুইডেনের প্রাচীনতম নারী অধিকার সংস্থা ফ্রেডরিকা ব্রেমার অ্যাসোসিয়েশন (এফবিএফ) এর বোর্ড সদস্য হন। ১৮৯১ সালে, তিনি অ্যাসোসিয়েশনের জার্নাল ড্যাগনি -এর সম্পাদক হন - একটি ম্যাগাজিন যা সুইডেনে নারীর অধিকার, লিঙ্গ ভূমিকা ও নারীবাদের উপর আলোকপাত করে এবং ১৯০৭ সাল পর্যন্ত এর বোর্ডে ছিলেন।   তথ্যসূত্র   বিষয়শ্রেণী:১৯৩৪-এ মৃত্যু বিষয়শ্রেণী:১৮৫১-এ জন্ম বিষয়শ্রেণী:সুয়েডীয় নারী সাংবাদিক বিষয়শ্রেণী:১৯শ শতাব্দীর সুয়েডীয় লেখিকা বিষয়শ্রেণী:সুয়েডীয় নারীবাদী বিষয়শ্রেণী:সুয়েডীয় ভোটাধিকার কর্মী বিষয়শ্রেণী:নারী ম্যাগাজিন সম্পাদক বিষয়শ্রেণী:নারী সংবাদপত্র সম্পাদক
ব্রহ্মাজি (জন্ম ২৫ এপ্রিল ১৯৬৫) একজন ভারতীয় অভিনেতা যিনি তেলুগু সিনেমায় তার কাজের জন্য সবচেয়ে বেশি পরিচিত।     তিনি পরিচালক কৃষ্ণ ভামসির চলচ্চিত্রে একজন নিয়মিত অভিনেতা। ব্রহ্মাজি কৃষ্ণ ভামসির পরিচালক হিসেবে প্রথম চলচ্চিত্র গুলাবি তে একটি গুরুত্বপূর্ণ ভূমিকায় আবির্ভূত হন।  তিনি কৃষ্ণ ভামসির দ্বিতীয় চলচ্চিত্র নিন্নে পেল্লাদাতা তে হাজির হন। কৃষ্ণ ভামসি সিন্ধুরম সিনেমায় তাকে নায়ক বানিয়েছিলেন। পরবর্তীতে ব্রহ্মাজী চরিত্র শিল্পী হিসেবে চালিয়ে যান। তিনি সামাক্কা সারাক্কা, ইন্সপেক্টর, কাকি, আইডিয়া, আন্দারিকি বন্দনালু, অধ্যাক্ষ, ধুম ধাম, আববো ভাদা, কুম্বাকোনাম, এবং এনএইচ-৫ এর মতো চলচ্চিত্রে প্রধান ভূমিকায় অভিনয় করেছিলেন। তিনি ২০১৮ সালে ১৬ তম সন্তোষম ফিল্ম অ্যাওয়ার্ডে 'সন্তোশাম আল্লু রামালিঙ্গাইয়া স্মারকম অ্যাওয়ার্ড' পেয়েছেন বিভিন্ন তেলুগু ছবিতে তার কমিক ভূমিকার জন্য।   জীবনের প্রথমার্ধ  ব্রহ্মাজীর  কলেজের দিনগুলিতে, তিনি সুপারস্টার কৃষ্ণের একজন বড় ভক্ত ছিলেন। ব্রহ্মাজির বাবা নেল্লোরে একজন তহসিলদার হিসাবে কাজ করতেন, যখন জেভি সোমায়াজুলু একজন প্রখ্যাত মঞ্চ অভিনেতা, যিনি একজন ডেপুটি কালেক্টরও ছিলেন, তেলুগু ক্লাসিক মুভি শঙ্করাভরণাম- এ অভিনয় করেছিলেন। সিনেমায় তার অভিনয়ের জন্য, রাজস্ব বিভাগের তার সহকর্মীরা জেভি সোমায়াজুলুকে সংবর্ধনা দিয়েছে। তহসিলদারের ছেলে হওয়ায়, ব্রহ্মাজি সংবর্ধনা অনুষ্ঠানে জেভি সোমায়াজুলুকে কাছ থেকে দেখার সুযোগ পেয়েছিলেন। তার বাবার সমস্ত সহকর্মীরা জেভি সোমায়াজুলুর কাছ থেকে আশীর্বাদ নিতে মঞ্চে সারিবদ্ধ হয়েছিলেন।   চলচ্চিত্রের তালিকা    তথ্যসূত্র    বহিঃসংযোগ     বিষয়শ্রেণী:ভারতীয় কৌতুকাভিনেতা বিষয়শ্রেণী:পূর্ব গোদাবরী জেলার ব্যক্তি বিষয়শ্রেণী:১৯৬৫-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:তেলুগু কৌতুকাভিনয়শিল্পী বিষয়শ্রেণী:তেলুগু অভিনেতা বিষয়শ্রেণী:জীবিত ব্যক্তি বিষয়শ্রেণী:অন্ধ্রপ্রদেশের অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা
কাগজের ফুল একটি অসম্পূর্ণ বাংলাদেশী মহাকাব্য নাট্য চলচ্চিত্র। এটি বাংলাদেশী চলচ্চিত্র পরিচালক তারেক মাসুদের বাবার জীবন অবলম্বনে নির্মিতব্য চলচ্চিত্র। তারেকের গল্প অবলম্বনে যৌথভাবে চলচ্চিত্রটির চিত্রনাট্য রচনা করেছেন তারেক এবং ক্যাথরিন মাসুদ।   পটভূমি  ২০১১ সালের ১৩ আগস্ট, তারেক মাসুদ এবং গণমাধ্যম ব্যক্তিত্ব মিশুক মুনীর কাগজের ফুল চলচ্চিত্রের চিত্রগ্রহণের স্থান পরিদর্শনের শেষে মানিকগঞ্জ থেকে ফেরার পথে ঢাকা-আরিচা মহাসড়কে সড়ক দুর্ঘটনায় মারা যান। বাংলাদেশের প্রধানমন্ত্রী শেখ হাসিনা চলচ্চিত্রটি নির্মাণে তার সহযোগিতা প্রদানের আশ্বাস দিয়েছেন। হাসিনা বলেন, মাসুদের "মুক্তির গান (১৯৯৫) ছিল অন্ধকারে একটি আলোর রশ্মি ।" তিনি আরো বলেন, "কাগজের ফুল চলচ্চিত্রের নির্মাণ শেষ করতে আমি আমার সমর্থন বাড়িয়ে দেব।"   প্রাক-নির্মাণ  প্রাথমিকভাবে বাংলাদেশের মানিকগঞ্জ এবং কলকাতার চলচ্চিত্রের শুটিং লোকেশন নির্ধারিত হয়েছিল। ২০১২ সালে, চলচ্চিত্রটি নির্মাণের জন্য বাংলাদেশ সরকার জাতীয় চলচ্চিত্র অনুদান পুরস্কার প্রদান করে। জয়ন্ত চট্টোপাধ্যায় চলচ্চিত্রটিতে অভিনয় করবেন।   পরবর্তীকাহিনি   চলচ্চিত্রটির পরবর্তীকাহিনি হিসেবে ২০০২ সালে মাটির ময়না মুক্তি পায়। চলচ্চিত্রে বাংলাদেশের স্বাধীনতা যুদ্ধের প্রাক্কালে গণঅভ্যুত্থানের পটভূমিতে তারেক মাসুদের ছেলেবেলার অভিজ্ঞতা ফুটে উঠেছে। কাগজের ফুল চলচ্চিত্র মাসুদের বাবার ছেলেবেলার প্রেক্ষাপটে পরিকল্পিত, যেখানে ১৯৪৫ থেকে ১৯৪৭ সাল পর্যন্ত কলকাতায় তার বাবার তরুণ জীবনের প্রতিচ্ছবি রচিত হয়েছে, যিনি মাটির ময়না চলচ্চিত্রের প্রধান চরিত্র ছিলেন। কাগজের ফুল চলচ্চিত্রটি মূলত কলকাতার দাঙ্গা এবং বঙ্গভঙ্গের কারণে কাজির চরিত্রের রূপবিন্যাস।   তথ্যসূত্র    বহিঃসংযোগ     বিষয়শ্রেণী:২০১০-এর দশকের অসমাপ্ত চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:তারেক মাসুদ বিষয়শ্রেণী:বাংলা ভাষার বাংলাদেশী চলচ্চিত্র
বাংলাদেশ নৌবাহিনী জাহাজ (সংক্ষেপেঃ বানৌজা) কপোতাক্ষ একটি আইল্যান্ড-শ্রেণীর টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বানৌজা কপোতাক্ষ জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। ৬ ফেব্রুয়ারি, ১৯৭৫ সালে জাহাজটির নির্মাণ কাজ শুরু হয় এবং ২২ ফেব্রুয়ারি, ১৯৭৬ সালে জাহাজটি পানিতে ভাসানো হয়। পরবর্তীতে জাহাজটি এইচএমএস শেটল্যান্ড (পি২৯৮) নামে ৬ অক্টোবর, ১৯৭৯ সালে ব্রিটিশ রাজকীয় নৌবাহিনীতে কমিশন লাভ করে।  ৩১ অক্টোবর, ২০০২ সালে বানৌজা কপোতাক্ষ জাহাজটিকে বাংলাদেশ নৌবাহিনী সংগ্রহ করে এবং জাহাজটি ৪ মে, ২০০৪ সালে নৌবাহিনীতে কমিশন লাভ করে। বর্তমানে জাহাজটি কমোডর কমান্ডিং খুলনা এর কমান্ডের অধীনে মোতায়েন রয়েছে।  ২৯ এপ্রিল, ২০০৯ সালে বানৌজা কপোতাক্ষ জাহাজটি বাংলাদেশের গাঙ্গেয় বদ্বীপ অঞ্চলে রাজকীয় নৌবাহিনী সাথে দ্বিপাক্ষিক সামুদ্রিক মহড়া সমুদ্র তরঙ্গ এ অংশগ্রহণ করে। এছাড়াও জাহাজটি ২০১০ সালের ফেব্রুয়ারী মাসে ভারতের আন্দামান দ্বীপপুঞ্জে অনুষ্ঠিত দ্বিবার্ষিক বহুপাক্ষিক মহড়া অনুশীলন মিলান এ অংশগ্রহণ করে।   বৈশিষ্ট্য ও যান্ত্রিক কাঠামো  বানৌজা কপোতাক্ষ জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি  ক্ষমতা সম্পন্ন রাস্টন ১২আরকেসি ডিজেল ইঞ্জিন। তার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।   রণসজ্জা  বানৌজা কপোতাক্ষ জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:  ১টি বোফোর্স ৪০ মিমি কামান;  ২টি ৭.৬ মিমি স্বয়ংক্রিয় মেশিনগান।   তথ্যসূত্র      বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:বাংলাদেশ নৌবাহিনীর টহল জাহাজ বিষয়শ্রেণী:১৯৭৬-এর জাহাজ
ইয়ামুসুক্রো স্টেডিয়াম হল ইয়ামুসুক্রো, আইভরি কোস্টের একটি ফুটবল স্টেডিয়াম যেটি ৩ জুন ২০২২ তারিখে উদ্বোধন করা হয়েছিল।   আইভরি কোস্টে ২০২৩ সালের আফ্রিকা কাপ অব নেশন্সের জন্য ছয়টি স্টেডিয়ামের মধ্যে এটি ছিল চতুর্থ। এটি অ্যালকোর, সোগেয়া-সাতোম, ইজিস এবং বাউডিন শাতেউনেউফ দ্বারা গঠিত একটি সমিতি দ্বারা ডিজাইন করা হয়েছিল।   আরও দেখুন    আইভরি কোস্টের ফুটবল স্টেডিয়ামের তালিকা  ধারণক্ষমতা অনুযায়ী আফ্রিকান স্টেডিয়ামের তালিকা  ধারণক্ষমতার অনুযায়ী ফুটবল স্টেডিয়ামের তালিকা   তথ্যসূত্র   বিষয়শ্রেণী:আইভরি কোস্টের অ্যাথলেটিক্স (ট্র্যাক ও ফিল্ড) ভেন্যু বিষয়শ্রেণী:আইভরি কোস্টের ফুটবল মাঠ বিষয়শ্রেণী:ইয়ামুসুক্রোর খেলাধুলা বিষয়শ্রেণী:আফ্রিকার বহুমুখী স্টেডিয়াম বিষয়শ্রেণী:ইয়ামুসুক্রোর ভবন ও কাঠামো বিষয়শ্রেণী:২০২৩ আফ্রিকা কাপ অব নেশন্স স্টেডিয়াম
থাম্ব|আইএসডিএন টেলিফোন আইএসডিএন (ISDN=Integrated Services Digital Network) এর পুরো নাম ডিজিটাল নেটওয়ার্ক সমন্বিত সেবা। এটি মুলত আন্তর্জাতিক টেলিযোগাযোগ ইউনিয়ন নির্ধারিত কিছু প্রামান্য ব্যবস্থার সমষ্টি। সার্কিট সুইচড টেলিফোন নেটওয়ার্ক এর ক্ষেত্রে তথ্য, চিত্র বা ধ্বনির প্রবেশাধিকার নিশ্চিত করা এবং ব্যবহারকারী থেকে নেটওয়ার্ক পর্যন্ত একটি নীরবিছিন্ন সমন্বিত স্থানীয় লুপ (লুপ) তৈরি করা এর মূল কাজ।   ইতিহাস  প্রাথমিক পর্যায়ে টেলিফোন নেটওয়ার্ক ছিল পুরোপুরি অ্যানালগ ব্যবস্থা দিয়ে তৈরি। ধাতব তার ব্যবহারের মাধ্যমে তৈরি যান্ত্রিক সংযোগের সাহায্যে ব্যবহারকারীরা এই ব্যবস্থাতে যংযুক্ত হতেন। এই অদক্ষ ব্যবস্থায় নানারকম সমস্যা দেখা গিয়েছিল। ১৯৬০ সালের শুরু হতে টেলিফোন ব্যবস্থাতে ধীরে ধীরে অভ্যন্তরীণ সংযোগের ক্ষেত্রে প্যাকেট নির্ভর ডিজিটাল সুইচিং ব্যবস্থা প্রয়োগের প্রক্রিয়া শুরু হয়। আন্তর্জাতিক টেলিযোগাযোগ ইউনিয়ন এর পূর্ব নাম ছিল আন্তর্জাতিক টেলিফোন এবং টেলিযোগাযোগ কনসাল্টেটিভ কমিটি । ১৯৮৪ সালে এদের একটি প্রস্তাবনা আই-১২০ এ সর্বপ্রথম আইএসডিএন ব্যবস্থা বাস্তবায়নের প্রাথমিক কিছু নির্দেশনা দেয়া হয়। ৯০ এর দশকের শুরুর দিকে বৃহৎ আকারে মার্কিন যুক্তরাষ্ট্রে এর প্রয়োগের প্রক্রিয়া শুরু হয়। অনেক বাণিজ্যিক প্রতিষ্ঠান একসাথে মিলে জাতীয় আইএসডিএন ১ নামের এক প্রামাণ্য ব্যবস্থা গড়ে তোলার প্রস্তুতি নেয়। এই উদ্যোগে অনেক সমস্যা দেখা দিলেও পরে আইএসডিএন -২ নামে আরেকটি প্রামাণ্য রূপ গড়ে তোলার উদ্যোগ নেয়া হয়।  বর্তমানে আইএসডিএন সেবার জায়গায় ব্রডব্যান্ড ইন্টারনেট সেবা অনেক বেশি জনপ্রিয়তা অর্জন করেছে। এদের মধ্যে আছে এক্সডিএসএল এবং কেবল মডেম সার্ভিস। তবে এখনো অনেক জায়গায় ব্রডব্যান্ডের বিকল্প ব্যবস্থা হিসেবে এখনো আইএসডিএন জনপ্রিয়।   তথ্যসূত্র   বিষয়শ্রেণী:কম্পিউটার নেটওয়ার্ক বিষয়শ্রেণী:টেলিযোগাযোগ প্রযুক্তি বিষয়শ্রেণী:টেলিফোনি বিষয়শ্রেণী:ভিডিওটেলিফোনি
উজ্জ্বল প্যারাবন সাপ বা প্যারাবন সাপ বা মনোহারী জলঢোঁরা () বৈজ্ঞানিক নাম: Gerarda prevostiana) হচ্ছে এশিয়ার স্থানীয় এক প্রজাতির জলজ সাপ। এটি জেরারডা গণের একমাত্র প্রজাতি।   বর্ণনা  উজ্জ্বল প্যারাবন সাপের দেহ নলাকার, ছোট, লেজ সুচালো; দেহের সর্বোচ্চ দৈর্ঘ্য ৫২.২ সেমি এবং লেজের দৈর্ঘ্য ৬.২ সেমি।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৪৫।   স্বভাব  উজ্জ্বল প্যারাবন সাপ জোয়ার ভাটার নদীতে, উপকূলীয় এলাকায় এবং ম্যানগ্রোভ অঞ্চলে বাস করে। এরা খাদ্য হিসেবে চিংড়ি মাছ এবং নরম খোলসবিশিষ্ট কাঁকড়া গ্রহণ করে। মৃদু বিষ ধারণ করে।   বিস্তৃতি  উজ্জ্বল প্যারাবন সাপ বাংলাদেশের দুর্লভ আবাসিক সাপ। বাংলাদেশে এই প্রজাতির তথ্য অপ্রতুল। সুন্দরবনে পাওয়া যায়। বাংলাদেশ, ভারত, শ্রীলঙ্কা, থাইল্যান্ড ও মালয়েশিয়াসহ দক্ষিণ-পূর্ব এশিয়ার দ্বীপে পাওয়া যায়।   অবস্থা  আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৬   তথ্যসূত্র    বহিঃসংযোগ     বিষয়শ্রেণী:কলুব্রিডি বিষয়শ্রেণী:বাংলাদেশের সরীসৃপ বিষয়শ্রেণী:ভারতের সরীসৃপ বিষয়শ্রেণী:মালয়েশিয়ার সরীসৃপ বিষয়শ্রেণী:থাইল্যান্ডের সরীসৃপ বিষয়শ্রেণী:শ্রীলঙ্কার সরীসৃপ বিষয়শ্রেণী:ধরন অনুযায়ী সাপ বিষয়শ্রেণী:১৮৩৭-এ বর্ণিত সরীসৃপ বিষয়শ্রেণী:দক্ষিণ-পূর্ব এশিয়ার সাপ বিষয়শ্রেণী:কম্বোডিয়ার সরীসৃপ বিষয়শ্রেণী:ইন্দোনেশিয়ার সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:ফিলিপাইনের সরীসৃপ বিষয়শ্রেণী:সিঙ্গাপুরের সরীসৃপ
thumb|ক্লিফোর্ড গার্টস ক্লিফোর্ড গার্টস (২৩শে আগস্ট, ১৯২৬ - ৩০শে অক্টোবর, ২০০৬) একজন মার্কিন নৃবিজ্ঞানী। তিনি মৃত্যুর পূর্ব পর্যন্ত যুক্তরাষ্ট্রের নিউ জার্সির প্রিন্সটনে অবস্থিত ইনস্টিটিউট ফর অ্যাডভান্সড স্টাডিজে ইমেরিটাস অধ্যাপক হিসেবে কর্মরত ছিলেন। তিনি বেশিরভাগই প্রতীকী নৃতাত্ত্বিক চর্চায় তাঁর দৃঢ় সমর্থন এবং প্রভাবের জন্য স্মরণীয় হয়েছিলেন এবং যাকে "তিন দশক ধরে মার্কিন যুক্তরাষ্ট্রের একক প্রভাবশালী সাংস্কৃতিক নৃতাত্ত্বিক" হিসাবে বিবেচনা করা হয়েছিল। Shweder, Richard A., and Byron Good, eds. 2005. Clifford Geertz by His Colleagues. Chicago: University of Chicago Press.   বহিঃসংযোগ   HyperGeertz@WorldCatalogue ক্লিফোর্ড জের্টজ সমস্ত ভাষায় সমস্ত কাজের ডকুমেন্টেশন   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০০৬-এ মৃত্যু বিষয়শ্রেণী:মার্কিন নৃবিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:ধর্মের নৃবিজ্ঞানী বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন লেখক বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:মার্কিন ফিলোসফিক্যাল সোসাইটির সদস্য
দেববাণী (মূল ইংরেজিতে: ইন্সপায়ার্ড টকস) হল স্বামী বিবেকানন্দের দেওয়া কয়েকটি বক্তৃতার সংকলন গ্রন্থ। এটি প্রথম প্রকাশিত হয় ১৯০৯ সালে। ১৮৯৫ সালের জুন মাসের মাঝামাঝি সময় থেকে আগস্ট মাসের প্রথম দিক পর্যন্ত থাউজেন্ড আইল্যান্ড পার্কে কয়েকজন নির্বাচিত শিষ্যের সামনে বিবেকানন্দ কয়েকটি বক্তৃতা দেন। সারা এলেন ওয়াল্ডো এর কতকগুলি নথিবদ্ধ করে রেখেছিলেন। তিনি পরে এটিকে বই আকারে প্রকাশ করেন।   প্রেক্ষাপট   বিশ্বধর্ম মহাসভা   ১৮৯৩ সালে বিশ্বধর্ম মহাসভায় বিবেকানন্দ ভারতের প্রতিনিধিত্ব করেন। সেখানে তার বক্তৃতাগুলি জনপ্রিয় হয়ে ওঠার দরুন মার্কিন যুক্তরাষ্ট্রের জনগণের নজরে আসে সেগুলি। মহাসভা শেষ হলে বিবেকানন্দ অন্যত্র বক্তৃতা দিতে শুরু করেন। ১৮৯৪ সালে তিনি ডেট্রয়েট যান। সেখানে বেশ কয়েকটি বক্তৃতা দেন। সেখানেই ভগিনী ক্রিস্টিন ও মেরি ফাঙ্কের সঙ্গে তার প্রথম দেখা হয়। ডেট্রয়েটে বক্তৃতা দেওয়ার পর তিনি নিউ ইয়র্ক ও অন্যান্য শহরে বক্তৃতা দেন।   ব্রুকলিনের বক্তৃতা  thumb|১৮৯৫ সালের জুলাইয়ে থাউজেন্ড আইল্যান্ড পার্কে বিবেকানন্দ ১৮৯৪ সালের ডিসেম্বর মাসে বিবেকানন্দ ব্রুকলিন এথিক্যাল অ্যাসোসিয়েশনে বক্তৃতা দেন। তার বক্তৃতার বিষয় ছিল হিন্দুধর্ম। এই বক্তৃতার পর শ্রোতাদের আগ্রহ বাড়ে এবং তারা ব্রুকলিনে নিয়মিত ক্লাস নেওয়ার অনুরোধ জানান। এই সময় বিবেকানন্দ পাউচ ম্যানসন ও অন্যান্য জায়গায় বেশ কিছু ক্লাস নেন।   নিউ ইয়র্কের ক্লাস  ব্রুকলিনের বক্তৃতা শেষ করে বিবেকানন্দ চলে আসেন নিউ ইয়র্কে। তার শিষ্যেরাও কেউ কেউ সেখানে আসেন। তাই বিবেকানন্দকে সেখানেও ক্লাস নেওয়া শুরু করতে হয়। সেই সময় তিনি একটি ছোটো ঘর ভাড়া নিয়ে ছিলেন। শিষ্যদের সংখ্যা বাড়লে সেই ছোটো ঘরটিতে স্থানাভাব দেখা দিতে লাগল। তখন চেয়ারের বদলে তারা মেঝেতে বা ড্রেসারে বসে তার কথা শুনতে লাগলেন।  এই বক্তৃতা শুনতে সেই সময় অর্থ দিতে হত না। তাই খরচ চালানোর জন্য তাকে স্বেচ্ছাসেবীদের অর্থসাহায্যের উপর নির্ভর করতে হত। কিন্তু সেই অর্থ সামান্য ছিল। তাতে ঘর ভাড়া দেওয়া বা অন্যান্য খরচ নির্বাহ করা সম্ভব হচ্ছিল না। তাই অর্থাভাবে ক্লাসের ভবিষ্যৎ অনিশ্চিত হয়ে পড়ে। বিবেকানন্দ স্থির করেন বাইরে বক্তৃতা দিয়ে সেই খরচে ঘরে ক্লাস চালাবেন। তিনি শিষ্যদের ব্যাখ্যা করে বলেন, হিন্দু রীতি অনুযায়ী শিক্ষককে শিক্ষাদানের খরচ বহন করতে হয়।   থাউজেন্ড আইল্যান্ড পার্কের বক্তৃতা  শিষ্যদের অনুরোধে বিবেকানন্দকে সারা গ্রীষ্ম জুড়ে বক্তৃতা দিতে হয়। এই সময় বক্তৃতা দিতে দিতে তিনি ক্লান্ত হয়ে পড়েছিলেন। তবে শিষ্যদের অনুরোধে বক্তৃতা চালিয়ে যাওয়ার সিদ্ধান্তই নেন। এই সময় দেখা যায়, তার অনেক শিষ্যকে শহরের বাইরে যেতে হবে এবং তাদের ক্লাসের জন্য একটি জায়গা নির্বাচন করতে হবে। সমস্যার সমাধান করেন তার এক শিষ্যা। তিনি থাউজেন্ড আইল্যান্ড পার্কে তার একটি কটেজ ক্লাসের জন্য ব্যবহার করতে দেবার ইচ্ছে প্রকাশ করেন। বিবেকানন্দ ও তার শিষ্যেরা রাজি হন।  ১৮৯৫ সালের মধ্য-জুন থেকে অগস্টের প্রথম ভাগ পর্যন্ত বিবেকানন্দ সেখানে নির্বাচিত কয়েকজন শিষ্যের সামনে বক্তৃতা দিয়েছিলেন।   প্রকাশনা  বিবেকানন্দের কয়েকটি বক্তৃতা তারা শিষ্যা সারা এলেন ওয়াল্ডো (যাঁকে তিনি হরিদাসী বলে ডাকতেন) লিখে রেখেছিলেন। স্বামী রামকৃষ্ণানন্দের মতে, "স্বামীজির দেববাণীর জন্য জগৎ হরিদাসী মায়ের (কুমারী এস. এলেন ওয়াল্ডো) কাছে কৃতজ্ঞ।" বইটি ইংরেজিতে মাদ্রাজ রামকৃষ্ণ মিশন প্রকাশ করেন ১৯০৯ সালে। পরে বাংলায় প্রকাশ করে উদ্বোধন কার্যালয়। এটি স্বামী বিবেকানন্দের বাণী ও রচনা বইয়ের চতুর্থ খণ্ডে সংকলিত।   টীকা    পাদটীকা    তথ্যসূত্র               বহিঃসংযোগ   Full book at Archive.org  বিষয়শ্রেণী:স্বামী বিবেকানন্দের প্রবন্ধ বিষয়শ্রেণী:মরণোত্তর প্রকাশিত বই
অম্বিকা শ্রেষ্ঠা একজন নেপালি উদ্যোক্তা। শ্রেষ্ঠা দ্বারিকা'স হোটেল অ্যান্ড রিসোর্টের সভাপতি। Financial institutions still neglect women entrepreneurs: Ambica Shrestha  My Republica  শ্রেষ্ঠা, যিনি ভারতের দার্জিলিংয়ে জন্মগ্রহণ করেন, তিনি সেন্ট জোসেফে তার মাধ্যমিক শিক্ষা লাভ করেন। শিল্পী দ্বারিকা দাস শ্রেষ্ঠাকে বিয়ে করার পর তিনি নেপালে স্থায়ী হন। অম্বিকার সহায়তায়, শ্রেষ্ঠা প্রাচীন শিল্পের সংগ্রহ সহ একটি ঐতিহ্যবাহী হোটেল প্রতিষ্ঠা করেন।  আম্বিকা ১৯৯১ সালে তার স্বামীর মৃত্যুর পর তিনি আর তার স্বামী যে হোটেলটি প্রতিষ্ঠা করেছিলেন সেটা পরিচালনা করেন। Ambica Shrestha and her little den  Boss Nepal Magazine অম্বিকা নেপালে স্পেনের অনারারি কনস্যুলেট জেনারেল হিসেবে কাজ করছেন। "For an entrepreneur, sky is the limit"- Ambica Shrestha  The Samriddhi Foundation   তথ্যসূত্র   বিষয়শ্রেণী:নেপালি নারী বিষয়শ্রেণী:নেপালি উদ্যোক্তা
নোটুইইউ হল যুক্তরাজ্যের একটি বামপন্থী ইউরোসেপ্টিক নির্বাচনী জোট। এটি ২০০৯ সালে প্রতিষ্ঠিত হয়েছিল যখন এটি প্রচারাভিযান শ্লোগান নোটুইইউ - ইয়েস টু ডেমোক্রেসি ; এটির নেতৃত্বে ছিলেন বব ক্রো এবং ন্যাশনাল ইউনিয়ন অফ রেল, মেরিটাইম অ্যান্ড ট্রান্সপোর্ট ওয়ার্কার্স (আরএমটি) দ্বারা সমর্থিত, যারা এর অধিকাংশ অর্থায়ন প্রদান করেছিল, কমিউনিস্ট পার্টি অফ ব্রিটেন এবং সলিডারিটি (স্কটল্যান্ড) অন্যান্যদের মধ্যে। এটি ২০০৯ সালের ইউরোপীয় পার্লামেন্ট নির্বাচনে এবং ২০১৪ সালের ইউরোপীয় নির্বাচনে "নোটুইইউ"  এবং প্রচারণা স্লোগান নোটুইইউ — ইয়েস টু ওয়ার্কার্স রাইটস নিয়ে অংশগ্রহণ করে।  সংগঠনটি এখন ট্রেড ইউনিয়নিস্ট অ্যাগেইনস্ট দ্য ইইউ নামে পরিচিত।   তথ্যসূত্র   বিষয়শ্রেণী:যুক্তরাজ্যের রাজনৈতিক দলের জোট বিষয়শ্রেণী:সমাজতান্ত্রিক দল (ইংল্যান্ড এবং ওয়েলস) বিষয়শ্রেণী:যুক্তরাজ্যের সমাজতান্ত্রিক দল বিষয়শ্রেণী:যুক্তরাজ্যের ইউরোসেপ্টিক দল
মানিক সাহার মন্ত্রিসভা হল ত্রিপুরার মুখ্যমন্ত্রী মানিক সাহার নেতৃত্বে মন্ত্রিপরিষদ বা মন্ত্রিসভা।  ২০২২ সালের ১৪ মে, রাজ্যে বিধানসভা নির্বাচনের ঠিক এক বছর আগে, বিপ্লব কুমার দেব মুখ্যমন্ত্রীর পদ থেকে পদত্যাগ করেন। এরপর তাড়াহুড়ো করে ডাকা বিজেপি বিধায়ক দলের বৈঠকের পর, বিপ্লব দেব তার উত্তরসূরি হিসাবে মানিক সাহার নাম ঘোষণা করেন। পাশাপাশি তিনি নতুন মুখ্যমন্ত্রীকে সহযোগিতা করার আশ্বাস দেন।  এটি মানিক সাহার মন্ত্রিসভার মন্ত্রীদের তালিকা।    মন্ত্রিপরিষদ   ২০২২ সালের মে মাসের হিসাবে              আরও দেখুন    ত্রিপুরা সরকার  ত্রিপুরা বিধানসভা   তথ্যসূত্র   বিষয়শ্রেণী:২০২২-এ ভারতে প্রতিষ্ঠিত বিষয়শ্রেণী:ত্রিপুরার মন্ত্রিসভা বিষয়শ্রেণী:ত্রিপুরা সরকার বিষয়শ্রেণী:ইন্ডিজেনাস পিপলস ফ্রন্ট অফ ত্রিপুরা বিষয়শ্রেণী:২০২২-এ প্রতিষ্ঠিত মন্ত্রিসভা বিষয়শ্রেণী:২০২৩-এ বিলুপ্ত মন্ত্রিসভা
থাইরয়েড পিণ্ড বা থাইরয়েড নোডিউল () হচ্ছে এক প্রকার পিণ্ড (টিস্যু বা তরলের উত্থিত অঞ্চল) যা সাধারণত স্বাভাবিক থাইরয়েড গ্রন্থির মধ্যে উত্থিত হয়। এ ধরনের পিণ্ড হাইপারপ্লাস্টিক বা টিউমারঘটিত কারণে হতে পারে। তবে শতকরা অল্প কিছু থাইরয়েড টিউমার ম্যালিগন্যান্ট বা ক্যান্সার সৃষ্টিকারী হতে পারে। ছোট, অ্যাসিম্পটোম্যাটিক নোডিউলগুলি বেশ সাধারণ এবং প্রায়শই পরিলক্ষিত হয়। যে পিণ্ডগুলো বড় আকৃতি ধারণ করে উপসর্গ প্রকাশ করা সেগুলোর শেষ পর্যন্ত চিকিৎসা করার প্রয়োজন হয়। গলগন্ড, যা থাইরয়েড পিণ্ডের কারণে সৃষ্ট একটি রোগ তা একক পিণ্ড (বা ইউনিনোডিউলার), একাধিক পিণ্ড (বা মাল্টিনোডিউলার), বা পরিব্যপ্তিক (বা চারিদিকে ছড়িয়ে পড়া) হতে পারে।   তথ্যসূত্র    বহিঃসংযোগ   বিষয়শ্রেণী:থাইরয়েড গ্রন্থির রোগ